## Pravilnik o hitnim mjerama koje se primjenjuju na sjeme piskavice i određeno sjeme i mahunarke uvezene iz Egipta

### NN 97/2011 (24.8.2011.), Pravilnik o hitnim mjerama koje se primjenjuju na sjeme piskavice i određeno sjeme i mahunarke uvezene iz Egipta

MINISTARSTVO POLJOPRIVREDE, RIBARSTVA I RURALNOG RAZVOJA

2017

Na temelju članka 84. stavka 5. Zakona o hrani (»Narodne novine« br. 46/07, 55/11), ministar poljoprivrede, ribarstva i ruralnog razvoja donosi

PRAVILNIK

O HITNIM MJERAMA KOJE SE PRIMJENJUJU NA SJEME PISKAVICE I ODREĐENO SJEME I MAHUNARKE UVEZENE IZ EGIPTA[[1]](#footnote-29081-1)

Članak 1.

Ovim se Pravilnikom propisuju hitne mjere koje se primjenjuju na sjeme piskavice i određeno sjeme i mahunarke uvezene iz Egipta.

Članak 2.

(1) Ovim Pravilnikom propisuju se potrebne mjere o povlačenju s tržišta i uništavanju svih šarži (serija) sjemena piskavice uvezenih iz Egipta u razdoblju od 2009. godine do 2011. godine, a koje su predmet obavijesti Sustava brzog uzbunjivanja za hranu i hranu za životinje (RASFF).

(2) U skladu s člankom 8. Pravilnika o načinu praćenja zoonoza i uzročnika zoonoza (»Narodne novine« br. 52/05)[[2]](#footnote-29081-2) mora se provoditi uzorkovanje šarži (serija) iz stavka 1. ovoga članka.

Članak 3.

Do 31. listopada 2011. godine zabranjeno je puštanje u slobodan promet sjemena i mahunarki iz Egipta navedenih u Dodatku koji je tiskan uz ovaj Pravilnik i njegov je sastavni dio.

Članak 4.

Mjere propisane ovim Pravilnikom moraju se redovito procjenjivati uzimajući u obzir jamstva koje nudi Egipat, rezultate analitičkih ispitivanja i istraživanja provedenih od strane država članica Europske unije i Republike Hrvatske.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/133

Urbroj: 525-13-0491/11-6

Zagreb, 28. srpnja 2011.

Potpredsjednik Vlade

Republike Hrvatske i ministar poljoprivrede, ribarstva i ruralnog razvoja

Petar Čobanković, v. r.

DODATAK

SJEME I MAHUNARKE ČIJI JE UVOZ IZ EGIPTA ZABRANJEN DO 31. LISTOPADA 2011. GODINE

|  |  |
| --- | --- |
| Tarifna oznaka | Opis |
| ex 0704 90 90 | Klice rukole |
| ex 0706 90 90 | Klice cikle, klice rotkvice |
| 0708 | Mahunasto povrće, u mahunama ili zrnu, svježe ili rashlađeno |
| 0713 | Osušeno mahunasto povrće, u zrnu, neovisno je li oljušteno ili lomljeno ili ne |
| ex 0709 90 90 | Klice soje |
| 1201 00 | Soja, neovisno je li lomljena ili ne |
| 1209 10 00 | Sjeme šećerne repe |
| 1209 21 00 | Sjeme lucerne (alfalfa) |
| 1209 91 | Sjeme povrća |
| 1207 50 10 | Sjeme gorušice za sjetvu |
| 1207 50 90 | Ostalo sjeme gorušice |
| 1207 99 97 | Ostalo uljano sjeme i uljni plodovi, neovisno jesu li lomljeni ili ne |
| 0910 99 10 | Sjeme piskavice (kozjeg roga) |
| ex 1214 90 90 | Klice lucerne (alfalfa) |

[[1](#footnote-29081-1-backlink)] Pravilnikom se preuzimaju odredbe Odluke Komisije (EU) br. 402/2011 od 7. srpnja 2011. godine kojima se propisuju hitne mjere koje se primjenjuju na sjeme piskavice i određeno sjeme i mahunarke uvezene iz Egipta.

[[2](#footnote-29081-2-backlink)] Pravilnikom se preuzimaju odredbe Direktive 2003/99/EZ Europskoga parlamenta i Vijeća od 17. studenoga 2003. o načinu praćenja zoonoza i uzročnika zoonoza, koja je izmijenjena i dopunjena Odlukom Komisije 90/424/EEZ i koja ukida Direktivu Vijeća 92/117/EEZ.

Pravilnik, NN 97/2011-2017